אבוללה

אָבּוּלֶלֶה הוא סרט פנטזיה ישראלי של הבמאי והתסריטאי יוני גבע, אשר יצא לאקרנים ב-3 בדצמבר 2015 ומספר על ילד בן 10 המתמודד בעזרת מפלצת ששמה אבוללה עם מותו של אחיו בתאונת דרכים. המפיקים הראשיים של הסרט הם איתן מנצורי ויונתן פארן. את הסרט צילם גיורא ביח וערך עומר זייטמן. בסרט מככבים יואב סעידיאן רוזנברג בתפקיד אדם, בר מיניאלי בתפקיד תמר ועידן ברקאי בתפקיד אבוללה. בין השחקנים הנוספים המשתתפים בסרט: מכרם ח'ורי, יהודה מור, עודד לאופולד, רותם קינן, נתי קלוגר, מיכה סלקטר ולאורה ריבלין.

הסרט, המשלב בובה בלייב אקשן, הוא סרט ביכורים של גבע, והוא הופק בתמיכת קרן הקולנוע הישראלי, המיזם לקולנוע ירושלים, מפעל הפיס, יונייטד קינג ודורי פארן מדיה. הסרט צולם בשכונת גבעת משואה בירושלים.

הקרנת טרום-בכורה של הסרט התקיימה ב-9 בספטמבר 2015 במסגרת אירועי יום הקולנוע הישראלי והקרנות הבכורה בירושלים (27 בנובמבר) ובתל אביב (29 בנובמבר).

==עלילת הסרט==
על גג ביתו ברחוב דולצ'ין שבגבעת משואה, מחזיק אדם הראל (יואב סעידיאן רוזנברג), ילד בן 10, במכשיר סמארטפון, וצופה בסרטון וידאו שלו עם אחיו הגדול, אסף, שנהרג בתאונת דרכים. אדם איננו מודע לכוחות יחידה מיוחדת של משטרת ישראל, תחת פיקודו של שלומי (עודד לאופולד), שנפרשים במקום, במטרה לתפוס דמות חשודה.

הוריו של אדם (מיכה סלקטר ונתי קלוגר) נאבקים בהתמודדותם עם האובדן של בנם הבכור, ואמו של אדם אף מקפידה לשמור באובססיביות על חדרו של אסף כפי שהיה. ללא ידיעתה, מגניב אדם מחוץ לחדרו של אסף מספר מזכרות, ביניהן מדליה שבה זכה אסף, ושומר אותן במקלט שמתחת לביתו. יום אחד, בזמן היותו במקלט, מפתיעה את אדם דמות בין הצללים, והוא שומט מידיו את המדליה - לא לפני שהוא מנסה לצלם את הדמות עם הסמארטפון שלו - ובורח. הוא מספר על כך להוריו, אך הם לא מאמינים לו.

בבית הספר בו הוא לומד, נשלח אדם על ידי המחנך יאיר (רותם קינן) לספרייה כי לא הכין את שיעורי הבית שלו. שם, אב הבית האני (מכרם ח'ורי) מבחין בצילום של הדמות במכשיר הסמארטפון שלו, וניכר כי הוא מזהה את הדמות. אדם עוקב אחרי אב הבית עד לחדרו, שם הוא מספר לו שלדמות קוראים אבוללה (עידן ברקאי), מפלצת ירושלמית אגדית ובלתי נראית, אשר אוהבת דברים מתוקים וחושפת את עצמה רק בפני ילדים מיוחדים (ילדים שנמצאים במשבר).

אדם הולך למכולת, וקונה גזוז בטעם תות, באמצעותו הוא מצליח לפתות את אבוללה לצאת ממחבואו בין הצללים. השניים מתיידדים, ואבוללה הופך לחברו הסודי והיחיד של אדם. אדם מספר לאבוללה שהוא חש אשם במותו של אסף, שנהרג כאשר נסע לאסוף אותו מהקניון, כי איחר.

אבוללה מסייע לאדם להתמודד מול חבורת ילדים בריונים (קאי פקר, מורי שרם, שחף יעקובוביץ') בבית ספרו וגם להתמודד כנגד רצונו של יאיר להעביר אותו לבית ספר אחר, בניגוד לדעתם של מנהלת בית הספר דבורה (לאורה ריבלין) והיועץ יקי (דני קרפל). במקביל מגלה תמר (בר מיניאלי), שכנתו וחברתו ללימודים של אדם, את סודו.

כאשר לוחמי יחידת המשטרה המיוחדת מחדשים את המרדף, במטרה ללכוד את המפלצת, עוזר אדם לאבוללה לחזור חזרה הביתה אל משפחתו, על מנת להציל את חברו. אדם מספר להוריו על תחושת האשמה שרודפת אותו, וכל בני המשפחה מתפייסים באושר.

== שחקנים ודמויות ==
כרזת פרסומת לסרט.
{| class="wikitable" Class="wikitable" style="font-size:90%; line-height:1.2"
|-
! שם השחקן !! שם הדמות !! אודות הדמות
|-
|יואב סעידיאן רוזנברג || אדם הראל || הדמות הראשית
|-
|בר מיניאלי || תמר || שכנתו וחברתו ללימודים של אדם
|-
| עידן ברקאי || אבוללה || יצור מפלצתי שעיר וגדול מירושלים שמתיידד עם אדם והופך לחברו הטוב ביותר
|-
|מיכה סלקטר || אבא || אביו של אדם
|-
|שי ליבני
|גיל
|חברו ללימודים של אדם
|-
| נתי קלוגר || אמא || אמו של אדם
|-
| יהודה מור || עמיחי || עובד במשרד הביטחון שמנסה ללכוד את אבוללה
|-
| מכרם ח'ורי || האני || אב הבית בבית-הספר
|-
|קאי פקר
|ניר
|בריון בבית-הספר
|-
|מורי שרם
|חזי
|בריון בבית-הספר
|-
|שחף יעקובוביץ'
|רני
|בריון בבית-הספר
|-
| עודד לאופולד || שלומי || קצין משטרה
|-
| רותם קינן || יאיר || מחנך הכיתה של אדם
|-
| דני קרפל || יקי חרמוני || יועץ בבית הספר
|-
| לאורה ריבלין || דבורה לובינסקי || מנהלת בית-הספר
|-
|}

==פרסים==
בשנת 2015 העניק פורום מבקרי הקולנוע בישראל לסרט "אבוללה" שני פרסים: פרס "תגלית השנה" הוענק לבמאי הסרט, יוני גבע, ופרס ההישג האמנותי, על יצירת המפלצת אבוללה, הוענק לאדר וינטר, גן דה לנגה וקארן דוידוף, יוני כהן וסטודיו סנובול, רונן נגל ועידן ברקאי.

==הקרנות בבתי קולנוע בארץ==
בסרט צפו מעל ל-150,000 צופים בבתי הקולנוע בישראל.

==מקור השם==
"אבוללה" היא מילת סלנג ירושלמי, שמקורה בערבית, שנועדה להפחיד אנשים בחושך.

==קישורים חיצוניים==
===מידע===
*״[https://www.youtube.com/watch?v=m58mr0dENTM אבוללה]״, הטריילר הרשמי ביוטיוב

* [http://www.israelfilmacademy.co.il/?item=6609&section=401 "אבוללה"] באתר האקדמיה הישראלית לקולנוע וטלוויזיה
* [https://web.archive.org/web/20150814074250/http://www.jerusalemfilmfund.com/page.aspx?Id=418 "אבוללה"] באתר המיזם לקולנוע וטלוויזיה בירושלים
* [http://www.fisheye.co.il/movies/abulele/ "אבוללה"] באתר עין הדג

===כתבות===
* 
* מתן שירם, [http://www.globes.co.il/news/article.aspx?did=1001086502 ריאיון עם צלם הקולנוע גיורא ביח], באתר [http://www.globes.co.il/ גלובס], 7 בדצמבר 2015
* 
* 
* 
* 
* מרב שקד, [http://www.taasiya.co.il/magazine/783.htm כנגד כל הסיכויים- פרויקט שאפתני עם מפלצת ירושלמית], באתר תעשייה. קום, 10 בדצמבר 2015
* [https://www.kolnoa.org/blank-2/2017/03/02/יוני-גבע-על-התסריט-של-אבוללה יוני גבע על התסריט של אבוללה], באתר קולנוע, 2 במרץ 2017
* [https://geekonomy.net/2022/01/25/פרק-507-יוני-גבע-מביים-אפקטים-עם-תומר-קמר/ יוני גבע מביים אפקטים], ראיון עם הבמאי בפודקאסט "גיקונומי"

===ביקורות===
* ישי קיצ'לס, [http://www.israelhayom.co.il/article/335421 מפלצת בע"מ], באתר ישראל היום, 2 בדצמבר 2015
* יעל שוב, [https://web.archive.org/web/20151217055518/http://timeout.co.il/המדריך/סרטים/אבוללה "אבוללה": סרט מותח ומצחיק לכל המשפחה], באתר Time Out ישראל, 3 בדצמבר 2015
* תומר קמרלינג, [https://kamerling5.wordpress.com/2015/12/03/היה-כבר-אז-מה/ היה כבר? אז מה], בבלוג החמישייה הקמרלינג, 3 בדצמבר 2015
* יאיר רוה, [https://cinemascope.co.il/archives/22969 ״אבוללה״, ביקורת], באתר סינמסקופ, 4 בדצמבר 2015
* 
* איתן וייץ, [https://eithanwe.wordpress.com/2015/12/05/אבוללה-הביקורת/ אבוללה: הביקורת], באתר קולנוע בראש צלול, 5 בדצמבר 2015
* 

==הערות שוליים==

קטגוריה:סרטי 2015
קטגוריה:סרטי מדע בדיוני ופנטזיה ישראליים
קטגוריה:סרטי פעולה ישראליים
קטגוריה:סרטים מצוירים למחצה
קטגוריה:סרטי קולנוע בכיכובן של בובות
קטגוריה:סרטי יונייטד קינג
קטגוריה:סרטי ילדים ישראליים
קטגוריה:סרטים ישראליים משנת 2015